  Туспуктэм: Анжелика Тихонова Майя Бывальцева Пичи Пурга ёросын «Кышкыттэм но ӟечлыко сюресъёс» йӧскалык ӵектосъя 2022-тӥ ар понна ужез йылпумъязы. Туэ сюресчиос Вуж Мӧнья гуртысь Советской ульчаысь 2,9 иськем пала сюресэз выльдӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Вуж Мӧньяын сюресмы сӧриськемын вал. Соин ик 2021-тӥ аырн ми сое йӧскалык ӵектосэ пыртӥм. Али сюресэз быдэсак выльдӥзы. <…> Гуртлэсь воштӥськемзэ адӟыса, калык шумпотэ » Владимир Ильин, Пичи Пурга ёросысь муниципал возёсъя управленилэн кивалтӥсез 1,2 иськемлэсь трсогес сюресэз выль асфальтобетонэн шобыртӥзы, сюрес дуръёсты юнматӥзы. Эшшо 1,6 иськеме векчиятэм из кисьтӥзы. Школа дорозь тротуар лэсьтӥзы. Со сяна, ву кошкон гумыос тросэтӥ пуктоно, канава гудоно луиз. Пичи Пурга ёрос йӧскалык ӵектосэ кыкетӥзэ пыриськиз. Кылем арын ёрос центрын 2,1 иськем мында куинь сюрес люкетъёсты тупатъязы. Тегъёс: Удмуртия сюресъёс тупатъянужъёс йӧскалыкӵектосъёс ПичиПурга  